Românii au făcut bilanțul lucrărilor terminate mai repede decât metroul din Drumul Taberei. Lansarea a patru mașini Tesla, între ele.
Președintele, premierul și ministrul Transporturilor au inaugurat metroul. În prima zi, călătorii au avut intrarea liberă. Românii au făcut lista lucrărilor care au fost gata mai repede decât metroul din Drumul Taberei.
De azi, România e mai săracă în subiecte de glume, dar mai bogată cu o linie de metrou. Președintele, premierul și ministrul Transporturilor au inaugurat cele zece stații, pentru care locuitorii din, probabil, cel mai celebru cartier din România au așteptat aproape nouă ani.Și ca să uite de orice supărare, oamenii au intrat la metrou gratis.Tragem linie, exact ca în Drumul Taberei și facem bilanțul. Există lucrări care au fost gata mai repede, iar românii de pe Reddit au făcut lista: The Golden Gate Bridge, Burj Dubai, Empire State Building, Tunelul Canalul Manecii, World Trade Center, Transfăgarasanul, Turnul Eiffel, Primul și Al Doilea Război Mondial, Programul Apollo, inclusiv aselenizarea, Tesla a lansat patru modele de mașini electrice.